Diari Oficial de la Generalitat Valenciana


Sumari del DOGV 8699, del 17-12-2019 (2019/11168)

Extracte de la Resolució de 5 de desembre de 2019, del president de l'Institut Valencià de Competitivitat Empresarial (IVACE), per la qual es convoquen subvencions per a projectes de creació d'empreses de base tecnològica (CREATEC-CV) a càrrec del pressupost de l'exercici 2019, amb cofinançament de la Unió Europea a través del Fons Europeu de Desenvolupament Regional.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8699

Data del DOGV
:   17-12-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/11965


Data del document
:   05-12-2019

Organisme emissor
:   Institut Valencià de Competitivitat Empresarial

Tipus de document
:   Extracte

Anàlisi jurídica

 Descriptors 

:   * ajuda pública

Extracte de la Resolució de 5 de desembre de 2019, del president de l'Institut Valencià de Competitivitat Empresarial (IVACE), per la qual es convoquen subvencions per a projectes de creació d'empreses de base tecnològica (CREATEC-CV) a càrrec del pressupost de l'exercici 2019, amb cofinançament de la Unió Europea a través del Fons Europeu de Desenvolupament Regional. [2019/11590]  
  
BDNS (identif.): 485874.  
  
De conformitat amb el que preveu l'article 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacionals de Subvencions http://www.pap.minhap.gob.es/bdnstrans/index i en la pàgina web de l'IVACE http://www.ivace.es  
  
Primer. Beneficiaris  
Petites empreses innovadores i de base tecnològica que no incórreguen en cap de les prohibicions que s'estableixen en l'article 13.2 de la Llei 38/2003, de 17 de novembre, i que complisquen la resta de requisits establits en els articles 4 i 49 de les bases reguladores.  
  
  
Segon. Finalitat  
Concessió d'ajudes per al desenvolupament de projectes d'R+D+I de l'empresa sol·licitant, així com per a les inversions immaterials o en béns d'equip relacionats amb projectes d'aquesta naturalesa.  
  
Tercer. Bases reguladores  
Ordre 27/2016, de 25 de novembre, de 2016, de la Conselleria d'Economia Sostenible, Sectors Productius, Comerç i Treball, sobre concessió d'ajudes de l'Institut Valencià de Competitivitat Empresarial (IVACE), en matèria d'R+D i innovació empresarial, publicada en el DOGV núm. 7927, de 29 de novembre de 2016.  
Ordre 17/2018, de 23 d'octubre, de la Conselleria d'Economia Sostenible, Sectors Productius, Comerç i Treball, per la qual es modifica l'Ordre 27/2016, publicada en el DOGV núm. 8410, de 25 d'octubre de 2018.  
  
Quart  
Dotació pressupostària: 2.053.097,45 euros amb càrrec a la línia S6907000, «Emprenedoria innovadora i diversificació empresarial», de l'exercici 2019.  
  
Quint. Termini i forma de presentació de sol·licituds  
El termini de presentació de sol·licituds s'iniciarà l'endemà de la publicació de l'extracte de la present convocatòria en el Diari Oficial de la Generalitat Valenciana (DOGV) i finalitzarà el 6 de febrer de 2020 a les 23.59.59 hores.  
  
La tramitació tant de la sol·licitud com, en general, del procediment serà electrònica i requerirà que l'entitat sol·licitant dispose durant totes les fases del procediment de certificat de representant d'entitat ?o de persona física per als empresaris i les empresàries individuals- emés per l'Autoritat de Certificació de la Comunitat Valenciana, o per qualsevol entitat reconeguda en la llista de confiança de prestadors de serveis de certificació establits a Espanya, publicada en la seu electrònica del Ministeri d'Indústria, Comerç i Turisme.  
Així mateix, l'empresa sol·licitant podrà autoritzar a una altra persona perquè realitze qualsevol tràmit relacionat amb aquesta convocatòria sempre que aquesta autorització conste en el Registre de Representants de l'ACCV https://www.accv.es/va/ciutadans/registre-de-representants/.  
  
La tramitació de la sol·licitud ?emplenada segons el model disponible en la pàgina web http://www.ivace.es- suposa la signatura d'aquesta i dels seus annexos, i es presentarà en el registre telemàtic de l'IVACE a través d'aquesta pàgina web.  
  
Sext. Altres dades  
- Origen dels fons: les ajudes comptaran amb finançament al 50 % del programa operatiu FEDER de la Comunitat Valenciana 2014-2020, dins de l'eix prioritari 3, «Millorar la competitivitat de les pimes», objectiu específic 3.1.2, «Creació de noves empreses i vivers d'empreses», en particular millorant l'accés al finançament i a serveis de suport avançats.  
- Característiques de les ajudes: subvenció fins al 70 % dels costos considerats com a subvencionables. La quantia de subvenció no podrà superar l'import de 0,4 milions d'euros, de conformitat amb el que preveu l'apartat c de l'article 22 del Reglament (UE) núm. 651/2014, de la Comissió, de 17 de juny de 2014, per a les ajudes destinades a nous projectes empresarials.  
- Compatibilitat: no permesa. Els costos associats al projecte no podran rebre simultàniament ajudes en el marc d'aquesta convocatòria i d'altres procedents d'aquesta o una altra administració o ens públic.  
- Termini d'execució dels projectes: des de la presentació de la sol·licitud fins al 31 de març de 2021.  
- Instrucció i avaluació de sol·licituds: les ajudes es concediran sota el règim de concurrència competitiva d'acord amb el que disposa la resolució de convocatòria i les bases reguladores.  
- El termini màxim per a resoldre i notificar la resolució serà de sis mesos a comptar des de la publicació de l'extracte de la convocatòria en el Diari Oficial de la Generalitat Valenciana.  
  
València, 5 de desembre de 2019.- El president de l'IVACE: Rafael Climent González.